Kolibri kertészet - Alacsony évelő növények I-K
Alacsony évelő növények I-K
10-20 cm magas, indákkal gyorsan terjedő, félörökzöld évelő. Az ’Atropurpurea’ levelei barnásvörösek, a ’Variegata’ zöld-fehér, a ’Minor’ apróbb zöld levelű. Liláskék csöves virágait áprilistól júniusig bontja. Kiváló gyeppótló, talajtakaró.
Japán harangláb (Aqulegia flabellata)
15-20 cm magas, bokros növekedésű növény. Kékeszöld levelei háromszorosan összetettek. Bókoló, harang alakú virágait május-júniusban hozza. Sziklakertbe, alacsony évelők közé alkalmas. Napon és félárnyékban is szépen fejlődik, de napon többet öntözzük. Savanyú vagy semleges talajt szeret.
Kamcsatkai margitvirág (Dendranthema weyrichii)
10-15 cm magas, párnás növekedésű, gyöktörzses évelő. Levelei osztottak. Élénk rózsaszín virágait május-júniusban hozza. Alacsony termete miatt sziklakertbe vagy kisebb évelők közé alkalmas. Szereti a tűző napot, szárazságtűrő. Humuszos, laza szerkezetű földbe ültessük.
Kúszó, borsillatú gyöktörzsű örökzöld növény. Levélnyele szőrös, levéllemeze szív-alakú, bőrnemű. Barnásvörös virágai március-áprilisban nyílnak. Árnyéktűrő növény, lombhullató fák alá ültessük, közepes vízigényű. Télálló. Árnyékos helyeken kiváló talajtakaró, gyeppótló növény.
20 cm magas, bokros növekedésű évelő növény. Harang alakú virágait tömegesen bontja júniustól augusztusig. Napos, félárnyékos helyen is szépen fejlődik. Közepes vízigényű, a pangó víztől kirothad. A sziklakert északi vagy keleti oldalára ültessük. Virágzás után érdemes visszavágni.
Kaukázusi ikravirág (Arabis caucasica)
15 cm magas, párnás növekedésű, örökzöld dísznövény. Fehér, illatos fürtvirágzatát április-májusban bontja. Sziklakertbe, kőtálakba ültessük. Ha elvirágzás után visszavágjuk, megakadályozhatjuk az elnyurgulást. Napon és félárnyékban is szépen fejlődik, közepes vízigényű.
Kaukázusi tárnics (Gentiana septemfida variegata lagodechiana)
10-15 cm magas, bokros növekedésű évelő. Szárai elfekvőek. Mélykék, tölcséres virágait júliustól szeptemberig bontja. Sziklakertbe, alacsony évelők közé ültessük. Napos és félárnyékos helyen is jól érzi magát, vízigényes. Tápanyagban gazdag, laza földbe ültessük.
Kúszó, legyökerező hajtású talajtakaró évelő. Csipkés szélű, szöszös levelei magukban is mutatósak, illatosak. Lila virágai a levélhónaljakban nyílnak áprilistól júniusig. Tág tűrésű faj, napos és árnyékos helyen is szépen fejlődik, közepes vízigényű. Teljesen télálló. Jó talajtakaró növény.
Keltike (Corydalis ssp.)
- Páfránylevelű keltike (C.cheilanthifolia): húsos gyöktörzsű, tőlevélrózsás növény. Levelei szeldeltek, páfrányszerűek. 20-30 cm-es virágszárán márciustól májusig bontja halványsárga, tömött, fürtös virágzatát. Napfénykedvelő, közepes vízigényű növény. Télre a tövét takarjuk. Alacsony évelők közé alkalmas.
- Halvány keltike (C. ochroleuca): 20-30 cm magas, bokros tövű évelő. Levelei magukban is díszítenek, hamvasak, kékeszöldek. Sűrű, rövid fürtben fejlődő virágai egész nyáron nyílnak. Virágai krémfehérek, csúcsukon sárgák. Legszebben félárnyékban fejlődik. Szárazságtűrő, télálló növény. Sziklakertbe vagy alacsony évelők közé alkalmas.
Keresztes homokhúr (Arenaria tetraquetra)
Alig 3 cm magas, párnát képező évelő. Szürkészöld levelei rendkívül aprók. Csillag alakú fehér virágait május-júniusban bontja. Szereti a tűző napot, vízigényes. Sziklakertbe, kőtálba ültessük.
Kínai szegfű (Dianthus chinensis)
15-30 cm magas, bokros növény. 2-4 cm-es virágai lehetnek egy vagy többszínűek. Virágszíne a fehér, a rózsaszín és a piros árnyalataiból áll. Júniustól szeptemberig nyílik. Napfénykedvelő, közepes vízigényű. Virágágyba vagy sziklakertbe ültessük.
15 cm magas, kúszó, legyökerező szárú, örökzöld növény. Apró fehér vagy lila virágait március-áprilisban hozza. Árnyékban, félárnyékban is szépen fejlődik. Jó gyeppótló, talajtakaró növény. Szárazságtűrő.
Korai tatárvirág (Iberis sexatilis)
Örökzöld félcserje. Fehér virágzata tömött, kerek, áprilistól-júniusig díszít. Sziklakertbe, kőtálba vagy évelőágyba ültessük. Napos helyen fejlődik a legszebben. Rendszeresen öntözzük.
Korzikai gémorr (Erodium corsium)
10 cm magas, gyepes évelő. Levelei puhák, hullámos szélűek. Rózsaszín, piros erezetű virágait májustól júliusig bontja. Leveleivel is díszít. Sziklakertbe vagy alacsony évelők közé ültessük. Szereti a tűző napot, közepes vízigényű. Laza, könnyen átmelegedő, jó vízelvezetésű talajt kíván.
Kossuthka (Sedum kamtschaticum variegata ellacombianum)
10-20 cm magas, félgömb alakú bokrot képező, felálló szárú évelő. Csillag alakú, aranysárga virágai a nyár első felében nyílnak. Sokrétűen felhasználható: sziklakertben, évelőágyba szegélyként, temetőkben. Erőteljesen terjeszkedik. Szereti a tűző napot, közepes vízigényű növény.
Kötöző szegfű (Tunica saxifraga)
10-20 cm magas, párnás, elágazó szárú évelő. Apró, halvány rózsaszín virágai májustól augusztusig tömegesen nyílnak. Sziklakertek, kőkertek, támfalak beültetésére alkalmas. Szereti a tűző napot, szárazságtűrő. Sovány, homokos talajba ültessük.
Kövirózsa fajok (Sempervivum hybridum)
Rövid indákkal terjedő, pozsgás, húsos tőlevélrózsákat nevelő évelők. Tőrózsáik évekig fejlődnek, majd virágzás után elpusztulnak. Virágaik csillag alakúak, sárga vagy lilás árnyalatúak. Fajtától függően júniustól októberig nyílnak. Teljes napfényt igényelnek, szárazságtűrő, télálló növények. Sziklakertbe, falakra, lejtőkre, kőedényekbe helyezzük őket. A nemzetség tudományos neve örökzöld tőlevélrózsáikra utal: semper = mindig, vivum = élő.
Kristályvirág (Delosperma cooperi)
10-15 cm magas, sűrűn elágazó, terjedő tövű, pozsgás, örökzöld évelő. Húsos levelei hengeresek. Élénk ciklámen virágzatát májustól júliusig bontja. Kiváló sziklakerti, évelőágyi talajtakaró növény. Télen takarjuk. Tűző napot szeret, közepes vízigényű. A téli pangó víztől elrothadhat. Tavasszal későn hajt ki.
Kúszó csigalevél (Asarina procumbens)
Félörökzöld kúszónövény, levelei szöszösek. Sárga virágai a levélhónaljban fejlődnek, áprilistól szeptemberig díszítenek. Napos helyre ültessük, szárazságtűrő, a pangó víz elrothasztja. Mérsékelten télálló, érdemes takarni.
Küllőrojt (Erigeron compositus)
6-8 cm magas, bokros növekedésű, díszes, szeldelt levélzetű évelő. Virágai kékeslilák, május- júniusban nyílnak. Alacsony termete miatt sziklakertbe vagy kőtálakba ültessük. A napot és a félárnyékot is szereti, vízigényes növény.
20-30 cm magas, legyökerező szárú, kúszó gyöktörzsű évelő. Aranysárga virágait felemelkedő hajtásain hozza május-júniusban. Vannak telt virágú, kerti fajtái is. Vízpartra, árnyékos évelőágyakba ültessük. Napos helyet szeret, közepes vízigényű.
Kúszó veronika (Veronica repens)
5-10 cm magas, gyepet alkotó, kúszó, legyökerező hajtású évelő. Apró kék vagy fehér virágait laza fürtökben hozza. Sziklakertbe ültessük, jó talajtakaró. Napos vagy félárnyékos helyen is szépen fejlődik, közepes vízigényű. A pangó víztől védeni kell.
birs kert lilium fű levelű aster paprika tűzeső pázsit mag vásárlás white különleges hydrangea sárga őszi szegfű rózsa gumó tarka japonica kerti heuchera piros hortenzia liliom japán rendelés fa virág kertészet lila geranium kolibri red vető növény harang cserje blue rózsaszín dália hagyma pink tulipán fehér kék webáruház magvak törpe